Glavni nosač

Šablon bez slike

Ovaj članak ne da nema sliku, nego je nema ni po budžacima interneta. Nekad u članku barem ima objašnjenja , pa ćemo staviti konkurs za crtanje toga o čemu se radi, verujte mi, primamo i najgluplje crteže, kao onaj dečiji crtež (sa frižidera) za onu rasu Jebi. Ali ako nema objašnjenja, onda će zauvek, ili do daljnjeg, ostati bez slike

Link može da Vas odvede i direktno do linka stranice na kojoj su predlozi.

**Glavni nosač (plovila)** je bio svemirski brod (auto-motorni na pogon i sa kormilom) ogromnih razmera. Mogli su biti i civilni, mada bi to bilo jako jako jaaaako retko, baš neki bogataš ili kriminalni bos ili šta slično. Uglavnom su korišteni za vojne potrebe (ratni, mada je bilo i medicinskih, i sa zalihama, neoružanih, nisu svi vojni i ratni). Za ratove u dubokom svemiru.

U njegovim ogromnim hangarima (nije moglo na površini broda kao kod normalnih nosača, koji su još uvek postojali, postojali su i brodovi, postojala su čak i volovska kola, mada mislim da su avioni iščezli, kao nepotrebni, otkad su automobili sjedinjeni sa njima) bili su smešteni - šatlovi, borbena plovila, bombarderi, pa čak i manji svemirski brodovi i razarači. Prevozili su i stotine hiljada vojnika, čitave armije. Pa su morali i sami biti žestoko naoružani. Kako bi ih odbranili od mogućih napada.

Oblik broda je ostao iz prošlih vremena, šiljast, u svemiru to nije imalo nikakvu svrhu. OSIM ... što kada bi izranjali, naglo, iz hiper prostora, pristigavši tu brzinom svetlosti, ili... Još strašnije, kada bi se promolio iz senke neke planete ili meseca, ta postepena šiljata pojava, kao bodež iz mraka... to je slika koja ledi krv u žilama.

Veličina nije bitna za klasifikaciju, ali su svakako trebali biti veliki kako bi u njih stala sva ta silna ratna plovila. Uglavnom su bili duži od 100 metara, ali GAT-12 tzv. Šraf, Laser mlaznjak, iz Sjenar Flotila Sistema, na primer, je bio jedva 25 metara dužine, ali je računat za masivni brod, iako je bio između razarača i običnih plovila, nešto kao patrolni čamac, mini jahta. Nije mogla u sebi da nosi ni par Kopnenih Brzohodnih Motora, a kamoli ratne brodove. Ali je imao teško naoružanje, i korišćen je za brze i teške napade.

S' druge strane, Imperijalni Uništitelj Zvezda bio je dugačak 1.600 metara, ali je zato morao da ima posadu od 37.000. Ne zna se da li su pravljeni da prevezu toliko puno vojnika, ili su, kad su već toliko veliki, MORALI da imaju toliko malih od palube, da ih opslužuju.

Neki napredniji modeli su međutim zamenili brojčanu posadu složenijim mašinama, pa tako znamo da nije suštinska bila brojnost prevezenih, nego efikasnost službe. Kao na primer Kataninih 200 (200 Neboja, sa vodećim brodom Katanom) ili Opasno Skretanje, Imperijalni Uništitelj Zvezda.

Osim tog malenog "Šrafa", najmanje bi bile korvete, kao na primer KR90 ili bilo koji iz KR serije, iz Korelske Inžinjering Korporacije. A najveći bi bili titanski (gigantski) Zvezdani Neboj bojni brodovi, kao što je na primer Pomračenje (ne mešati sa individuama sa (prez)imenom Eklipsa).

Iako su bili zastrašujući, bili su ekstremno sporoleteći, tako da je zaleđenost od strahote mogla brzo da pređe u bežaniju. Nova Republika se zbog toga, odlučila za mnogo manje, pokretnije svemirske bojne brodove, i odbacila vremenom sve Imperijalne koje je zaplenila (na planete koje su topile metal, na primer Braca), posle Galaktičkog Građanskog Rata. Vremenom su napravili Pod-nosače, manje, ali isto toliko efikasne.

Klasifikacija se mogla vršiti i po veličini oružja i svrsi. Na primer Karak klase laka krstarica (kruzer). Bio je dužine 350 metara (dakle fregata, 200-400m) , ali je bio opremljen oružjem kojim je mogao da se suprotstavi brodovima i 10 puta većima od sebe, i služio u misijama koje su zahtevale mnogo veće brodove, pa su ga svi klasifikovali kao kruzer.

Ovi brodovi su bili dizajnirani za ratovanje u flotili, i često su napadali u formacijama velikih armada koje bi se pozicionirale iznad planeta koje bi želele da napadnu. Bili su naravno na čelu, kao najveći (i najšiljastiji hehe). Bili su gusto zbijeni i štitili jedni druge PVO oružjem, od jonskih teških topova, do tvrđava sa turbo-laserima. Svi su, naravno, unutra imali sve što je bilo potrebno ljudskim potrebama (od vojničke menze, oružarnice, transportnih vozila, vežbaonica, radionica itd, mada im nije bilo toliko potrebno, reagovali su brzo, i putovali kroz hiper svemir, eto, za svaki slučaj). Kao što smo rekli, unutra su bile pojedinačne letilice, i grupni transporteri za prebacivanje trupa na površinu napadnute planete.

Nosačima su smatrani i Matični brodovi.